**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ОПШТИНА БЕОЧИН**

**ОПШТИНСКО ВЕЋЕ**

**Број:01-011-107/2022**

**Датум: 25.10.2022. године**

**Беочин**

На основу члана 70. Закона о енергетској ефикасности и рационалној употреби енергије („Службени гласник РС“, број 40/21), члана 21. Правилника о суфинансирању енергетске санације породичних кућа и станова путем уградње соларних панела за производњу електричне енергије за сопствене потребе и унапређење термотехничког система путем уградње калориметара, циркулационих пумпи , термостатских вентила и делитеља топлоте по основу јавног позива за суфинансирање програма енергетске санације породичних кућа и станова, јп1/22 („Службени лист општинe Беочин“ 4/2022), члана 13. Одлуке о Општинском већу („Службени лист општина Срема“ број 25/08) и на основу Одлуке о буџету општине Беочин за 2022. годину („Службени лист општине Беочин“, број 20/21), Општинско веће општине Беочин, на седници одржаној дана 25.10.2022. године донело је

**О Д Л У К У**

**О РАСПИСИВАЊУ ЈАВНОГ КОНКУРСА ЗА СУФИНАНСИРАЊЕ МЕРА**

**ЕНЕРГЕТСКЕ ЕФИКАСНОСТИ НА ПОРОДИЧНИМ КУЋАМА И СТАНОВИМА НА**

**ТЕРИТОРИЈИ ОПШТИНЕ БЕОЧИН ЗА 2022. ГОДИНУ**

**(за суфинансирање уградње соларних панела за производњу електричне енергије на**

**породичним кућама и унапређење термотехничког система путем уградње**

**калориметара, циркулационих пумпи, термостатских вентила и делитеља топлоте)**

**Члан 1.**

Доноси се Одлука о расписивању Јавног конкурса за суфинансирање мера енергетске

ефикасности на породичним кућама и становима на територији општине Беочин за 2022. годину у укупном износу од износу од 1.000.000,00 динара (словима: *једанмилиондинара*) од којих је 500.000,00 динара (словима: *петстотинахиљададинара*) определила општина Беочин, а 500.000,00 динара (словима: *петстотинахиљададинара)* Управа за подстицање и унапређење енергетске ефикасности.

**Члан 2.**

Јавним конкурсом ближе се уређују услови за учешће на конкурсу, начин реализације додељених средстава, оцењивање, утврђивање листе и избор крајњих корисника и друго.

**Члан 3.**

Јавни конкурс и потребни обрасци биће објављени на огласној табли Општинске управе општине Беочин и на званичној интернет презентацији општине Беочин, www . beocin . rs

Ову одлуку потребно је објавити у „Службеном листу општине Беочин“.

**Председавајућа Општинског већа,**

**Председница општине**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Биљана Јанковић**